**Kivonat az Egészségügyi Szakmai Bizottság 2018. szeptember 12-i nyilvános ülésének jegyzőkönyvéből**

Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:

**38/2018. (IX.12.) ESzB. sz. határozat**

1. Az Egészségügyi Szakmai Bizottság Dr. Dul Zoltán fogorvos szóbeli előterjesztését megtárgyalta és szakmailag támogatja az óvodás korú gyermekek DMF fogászati szűrővizsgálatával kapcsolatos kutatást.
2. A Bizottság javasolja polgármester úrnak, hogy az 1. pont szerinti kutatáshoz biztosítson 200.000,- Ft összegű támogatást az Önkormányzat 2018. évi költségvetéséről szóló 3/2018. (II.21.) önkormányzati rendelete Egészségügyi ágazat kiadásai „Egészségügyi kiadások tartaléka” sora terhére, a Tudományetikai Bizottság támogató döntése esetén.

**Felelős:** Dr. Kecskés László, az Egészségügyi Szakmai Bizottság elnöke,

 /a végrehajtásért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal

A kivonat hiteléül:

(: Halászné Dr. Józsa Erika:)